Det blir store endringer i eksamen fra våren 2024
Og grunnen er at Udir frykter at elever vil jukse med kunstig intelligens (AI).  Det finnes nå programmer som gjør det mulig å bruke kunstig intelligens (AI) offline, det vil si uten å være logget på internett. Skriver Utdanningsdirektoratet (Udir) i en pressemelding.  Dette og andre nye hjelpemidler gjør det derfor vanskeligere å sikre at eksamen er trygg og rettferdig, og at ingen jukser.  Det er en av grunnene til at Udir nå jobber med fylkeskommuner og kommuner om å finne gode løsninger som hindrer at elever bruker AI under eksamen.  – De aller fleste elever prøver ikke å jukse på eksamen. Vi kan likevel ikke utelukke at enkelte elever vil prøve å jukse ved hjelp av KI-verktøy.  – Av hensyn til det store flertallet som følger reglene, gjør vi konkrete tiltak for å sikre en så god, trygg og rettferdig eksamen som mulig, sier Morten Rosenkvist, direktør i Utdanningsdirektoratet. Disse endringene vil gjelde fra eksamen i år:  Leder i Elevorganiasasjonen, Petter Lona, mener det er bra at noe blir gjort, slik at alle opplever eksamen som likt og rettferdig. Men han er negativ til stikkprøvene som Udir anbefaler.   – I utgangspunktet er det bra at man tar grep. Eksamen skal være rettferdig, en ordning hvor elever kan jukse med KI må vi selvfølgelig unngå, sier Lona. Han legger til: – Vi er litt skeptiske til disse stikkprøvekontrollene under eksamen. Det kan være ganske belastende for en elev å bli mistenkt for juks mens hen skriver eksamen, eksempelvis hvis en elev blir mistenkt for juks ved et uhell under eksamen – er det svært uheldig. – At enhver tvil skal gå i elevens favør er derfor avgjørende. Lona påpeker at eventuell juks kan man rydde opp i etterpå.  – En elev skal ikke bli kastet ut av eksamenslokalet grunnet mistenkt juks, sier elevlederen til VG. Samtidig mener Lone at man må se på dagens eksamensordning med tanke på at man kan bruke (AI) som gir deg et svar på 30 sekunder.  – Vi må derfor se på om underveisvurderingen skal få en større rolle på elevers vitnemål. Himanshu Gulati sitter i Utdanningskomiteen for Frp.  Han er glad for innstrammingen fra Udir.  – Dette understreker behovet for FrPs forslag om å trekke tilbake regjeringens nye høyere utdanningslov for å gjøre en ny helhetlig gjennomgang av hele fuske-regelverket, ifølge Gulati. Elise Waagen (Ap) mener det er riktig tidspunkt å komme med nye regler på. – Dette er nødvendige og viktige endringer for å kunne ha tillit til eksamensresultatene.  – Det er bra at direktoratet kommer med disse endringene nå, sier Waagen som leder Ap-fraksjonen i Stortingets utdanningskomité Høyres Jan Tore Sanner er tidligere kunnskapsminister, og opptatt av en rettferdig eksamen. – Det er bra at Utdanningsdirektoratet kommer på banen. Høyre har lenge etterlyst tydelige retningslinjer. Den digitale utviklingen øker behovet for eksamen, og det er viktig at elevene får vist hva de kan. Tillatte hjelpemidler bør være like for elevene, sier Sanner til VG.
Utdanningsdirektoratet (Udir) frykter at elever vil jukse ved hjelp av kunstig intelligens (AI) under eksamen. Udir anbefaler økt vakthold i eksamenslokaler og redusert antall tillatte hjelpemidler. Fylkeskommuner og kommuner jobber sammen med Udir for å sikre en trygg og rettferdig eksamen.